n toţi au căzut în aceeaşi abatere, nu au acordat prioritate de trecere pietonilor n în ultima perioadă, au avut loc mai multe accidente pe „zebră“ n

Numărul mare de accidente de circulaţie care au avut loc în ultima

perioadă de timp în zona trecerilor pentru pietoni, i-a făcut pe

oamenii legii să organizeze acţiuni pentru a preveni astfel de

evenimente nedorite.

Nu a fost de bine pentru că, în numai cîteva

ore, 20 de şoferi au rămas fără permise. Totul s-a întîmplat pe 23

septembrie 2020, în intervalul orar 07:00 – 12:00, poliţiştii Biroului

Rutier din cadrul Poliţiei municipiului Piatra Neamţ, în colaborare cu

cei ai Serviciului Rutier, au acţionat pentru prevenirea

evenimentelor rutiere în care sînt implicaţi pietonii, precum şi pentru

combaterea nerespectării normelor privind circulaţia pe drumurile

publice.

Acţiunea i-a avut în vedere atît pe şoferii care nu accordă

prioritate de trecere pietonilor angajaţi în traversare regulamentară,

cît şi pe pietonii care traversează prin loc nepermis. O atenţie

deosebită a fost acordată zonelor cu potenţial de risc rutier, precum

şi celor în care au fost înregistrate evenimente rutiere produse pe

fondul acestor două cauze.

„Pentru nerespectarea normelor care

reglementează circulaţia pe drumurile publice, poliţiştii au aplicat 20

de sancţiuni contravenţionale şoferilor care nu au acordat prioritate

de trecere pietonilor angajaţi în traversarea regulamentară a

drumului public. Poliţiştii rutieri continuă acţiunile în vederea

creşterii gradului de siguranţă pe drumurile publice şi reducerii

victimizării populaţiei prin accidente rutiere“, anunţă Poliţia Neamţ.

Oamenii legii vin şi cu recomandări utile pentru pietoni cărora le

reamintesc să traverseze numai pe trecerile semnalizate sau pe la

colţ de stradă, fiind interzisă traversarea prin faţa sau prin spatele

autovehiculelor oprite. „La traversare, opriţi-vă în afara părţii

carosabile, asiguraţi-vă din stînga, din dreapta, şi apoi din stînga,

din nou. Apreciaţi corect timpul necesar pentru a traversa în

siguranţă şi luaţi în calcul ca atunci cînd traversaţi străzi cu mai

multe benzi pe sens, sau cînd vă aflaţi într-o zonă cu regim de

viteză ridicat, trebuie să fiţi mai prudenţi. Traversaţi perpendicular

pe axul drumului, în pas vioi, acesta fiind drumul cel mai scurt ce

reduce timpul de expunere la pericol. Daţi şoferilor timp suficient

pentru a opri înainte de a vă angaja în traversare. Copiii nu trebuie

lăsaţi să traverseze singuri, ei sînt imprevizibili şi nu pot aprecia

corect distanţele şi vitezele. Nu uitaţi, copiii imită comportamentul

rutier al adulţilor. Evitaţi să circulaţi pe partea carosabilă sau pe

pistele pentru biciclişti. Folosiţi trotuarele, acostamentele, iar acolo

unde acestea lipsesc, mergeţi cît mai aproape de marginea

drumului, astfel încît să aveţi traficul în faţă. Respectaţi întocmai

semnificaţia semnalizării rutiere – indicatoare sau semafor – şi nu

circulaţi pe drumurile publice dacă aţi consumat alcool, caz în care

posibilitate de a fi accidentat creşte semnificativ. Fiţi prudenţi pe

vreme rea sau întuneric. Pentru a fi vizibili, purtaţi haine de culori

deschise şi elemente reflectorizante”.